b'\n_START_ARTICLE_\n\xc5\xbdivan Bezi\xc4\x87\n_START_PARAGRAPH_\nDon \xc5\xbdivan Bezi\xc4\x87 (Grohote, \xc5\xa0olta, 18. svibnja 1921. - Split, 17. rujna 2007.) bio je profesor splitskog Katoli\xc4\x8dkoga bogoslovnog fakulteta.\n_START_SECTION_\n\xc5\xbdivotopis\n_START_PARAGRAPH_\nRodio se je na \xc5\xa0olti 1921. godine. Partizanima se je pridru\xc5\xbeio 1943. godine. Borio se je u 1. dalmatinskoj brigadi. 10. listopada 1943. godine te\xc5\xa1ko je ranjen u borbama kod Posu\xc5\xa1ja. Njema\xc4\x8dke su ga postrojbe zarobile. Odveden je u sabirne logore Mauthausen, Redl-Zipf i Dachau. U logoru je bio o\xc4\x8devidcem redovitog doga\xc4\x91aja kad god je prolazio u koloni na prisilni rad: jedan je njema\xc4\x8dki vojnik svaki put udarao nogom raspelo koje se nalazilo uz cestu, tako da se Kristov kip na tom raspelu nakrivio. Bezi\xc4\x87 se vratio u Hrvatsku poslije rata. Zaredio se je u Splitu 29. lipnja 1945. godine. Dovr\xc5\xa1io je studij bogloslovlja._NEWLINE_Pisao je na temu bogoslovlja, etike, morala i odgoja, religije i t.d.. Iako nije jezikoslovac, \xc4\x8desto tema u radovima su mu i jezikoslovne teme._NEWLINE_O svojim uzni\xc4\x8dkim danima u sabirnim logorima napisao je memoare: U sjeni krematorija - Uspomene jednog logora\xc5\xa1a. Objavljeni su u dvama izdanjima, 1975. i 1976. godine._NEWLINE_Pisao je za vi\xc5\xa1e znanstvenih \xc4\x8dasopisa, kao \xc5\xa1to su Hrvatska obzorja, Mogu\xc4\x87nosti, Maruli\xc4\x87, Hrvatska revija, Bogoslovska smotra, Crkva u svijetu, Obnovljeni \xc5\xbeivot i druga._NEWLINE_Godine 1989. je dobio po\xc4\x8dasni doktorat zagreba\xc4\x8dkog sveu\xc4\x8dili\xc5\xa1ta.'